b'\n_START_ARTICLE_\nVarbla valla lipp\n_START_PARAGRAPH_\nVarbla valla lipp on P\xc3\xa4rnu maakonnas asunud endise Eesti haldus\xc3\xbcksuse Varbla valla lipp._NEWLINE_Lipp kinnitati 3. juunil 1996.\n_START_SECTION_\nLipu kirjeldus\n_START_PARAGRAPH_\nVarbla valla lipp on vapilipp. Sinise kanga allservas kolm lainel\xc3\xb5ikelist laidu (kaks \xc3\xbclemist on kitsamad ja alumine laiem), valge-sinine-valge. Sinisel v\xc3\xa4ljal valge kollase nokaga luik._NEWLINE_Lipu normaalm\xc3\xb5\xc3\xb5tmed on 100x150 cm ning laiuse ja pikkuse suhe 6:9 (2:3).\n_START_SECTION_\nP\xc3\xb5hjendus\n_START_PARAGRAPH_\nLainel\xc3\xb5ige s\xc3\xbcmboliseerib valla mere\xc3\xa4\xc3\xa4rset asendit ning kohalike inimeste merega seotud elu ja tegemisi. Ujuv luik t\xc3\xa4histab nii siinmail elutsevaid arvukaid majesteetlikke luikesid kui ka paljusid teisi veelinde. Sinine v\xc3\xa4rvus t\xc3\xa4hendab tulevikulootust, valge on aga puhtuse ja vaimsuse v\xc3\xb5rdkuju.'